ΓΡΑΠΤΗ ΕΡΩΤΗΣΗ E-2833/02

υποβολή: Anneli Hulthn (PSE) προς την Επιτροπή

(9 Οκτωβρίου 2002)

Θέμα: Σαλμονέλα σε παρασκευάσματα από κρέας

Από το Νοέμβριο του 2001, η Σουηδία δεν μπορεί πλέον, σύμφωνα με την Επιτροπή, να πραγματοποιείποχρεωτικούς ελέγχους σαλμονέλας στα παρασκευάσματα από κρέας που προέρχονται από άλλη χώρα της ΕΕ. Η Επιτροπή επεσήμανε ότι τα παρασκευάσματα από κρέας δεν καλύπτονται από τις σουηδικές εγγυήσεις κατά της σαλμονέλας.

Το 2002, η Εθνική Υπηρεσία Τροφίμων της Σουηδίας και πέντε σουηδικοί δήμοι διενήργησαν ελέγχους για την ανίχνευση σαλμονέλας σε παρασκευάσματα από κρέας όπως μαριναρισμένο κοτόπουλο, κεμπάμπ, καρυκευμένο κιμά, καθώς και αλατισμένα κρέατα που εισάγονται από άλλες χώρες της ΕΕ. Τα μέχρι σήμερα αποτελέσματα έδειξαν ότι περίπου στο ένα τρίτο των δειγματοληπτικών παρτίδων ανιχνεύτηκε σαλμονέλα.

Έχει επίγνωση η Επιτροπή του προβλήματος της σαλμονέλας σε αυτά τα παρασκευάσματα από κρέας και θα μπορούσε να επεκταθεί η προηγούμενη παρέκκλιση που ίσχυε για τη Σουηδία ώστε να περιλάβει και τα παρασκευάσματα από κρέας·

Απάντηση του κ. Byrne εξ ονόματος της Επιτροπής

(15 Νοεμβρίου 2002)

Η Επιτροπή έχει ενημερωθεί για τις συχνές ανιχνεύσεις σαλμονέλας σε παρασκευάσματα κρέατος που εισάγονται στη Σουηδία από άλλα κράτη μέλη. Η Επιτροπή ανησυχεί για την κατάσταση αυτή.

Στη Φινλανδία και τη Σουηδία είχαν δοθεί πρόσθετες εγγυήσεις για τη σαλμονέλα, στο πλαίσιο της προσχώρησης τους στην Ένωση. Οι εγγυήσεις αυτές καλύπτουν το εμπόριο προς τη Φινλανδία και τη Σουηδία ορισμένων ζωντανών ζώων, αβγών, νωπού κρέατος, νωπών πουλερικών και κιμάδων. Για την επέκταση αυτών των πρόσθετων εγγυήσεων ώστε να συμπεριληφθούν τα παρασκευάσματα κρέατος πρέπει να τροποποιηθεί η σχετική κοινοτική νομοθεσία. Ωστόσο, αξίζει να σημειωθεί ότι η οδηγία του Συμβουλίου 94/65/ΕΚ της 14ης Δεκεμβρίου 1994 περί καθορισμού τωνγειονομικών κανόνων για την παραγωγή και τη θέση στην αγορά κιμάδων και παρασκευασμάτων κρέατος(1) ήδη ορίζει κριτήρια για τη σαλμονέλα ως προς τα παρασκευάσματα κρέατος. Κάθε παρασκεύασμα κρέατος που παράγεται εντός της Κοινότητας πρέπει να πληροί το κριτήριο αυτό.

Η γνώμη της Επιτροπής είναι ότι από τη στιγμή που η κοινοτική νομοθεσία περιλαμβάνει ήδη ένα κριτήριο για τη σαλμονέλα στα παρασκευάσματα κρέατος, δενπάρχει ανάγκη επέκτασης των πρόσθετων εγγυήσεων για τη σαλμονέλα στα προϊόντα αυτά. Ωστόσο, η Επιτροπή αντιλαμβάνεται ότι το εν λόγω κριτήριο για τη σαλμονέλα θα πρέπει ενδεχομένως να αναθεωρηθεί. Για το σκοπό αυτό, η Επιτροπή βρίσκεται στη διαδικασία αναθεώρησης των μικροβιολογικών κριτηρίων που περιέχονται στην κοινοτική νομοθεσία και εξετάζει τηνποβολή προτάσεων για τη βελτίωση των κανόνων δειγματοληψίας και για τη θέσπιση αυστηρότερων ορίων σαλμονέλας σε παρασκευάσματα κρέατος. Αυτό θα συμβάλλει στη μείωση της μόλυνσης με σαλμονέλα σε παρασκευάσματα κρέατος σε όλη την Κοινότητα.

Επίσης, οι συνεχιζόμενες αναθεωρήσεις της κοινοτικής νομοθεσίας για τηνγιεινή των τροφίμων και τις ζωονόσους θα ενισχύσουν τους ελέγχους για τη σαλμονέλα σε όλη την τροφική αλυσίδα, από την εκτροφή έως την κατανάλωση. Αυτό θα έχει θετικό αντίκτυπο στην κατάσταση σχετικά με τη σαλμονέλα, σε μια σειρά τροφίμων συμπεριλαμβανομένων των παρασκευασμάτων κρέατος.

(1) ΕΕ L 368 της 31.12.1994.